CELEX: 52005PC0066
Language: et
Date: 2005-03-01
Title: Ettepanek Nõukogu määrus millega muudetakse määrust (EMÜ) nr 2454/93, millega kehtestatakse rakendussätted Nõukogu määrusele (EMÜ) nr 2913/92, millega kehtestatakse ühenduse tolliseadustik

Tähtis õiguslik teade

|

52005PC0066

Ettepanek Nõukogu määrus millega muudetakse määrust (EMÜ) nr 2454/93, millega kehtestatakse rakendussätted Nõukogu määrusele (EMÜ) nr 2913/92, millega kehtestatakse ühenduse tolliseadustik  /* KOM/2005/0066 lõplik */  

	Brüssel 01.03.2005KOM(2005)66 lõplikEttepanekNÕUKOGU MÄÄRUSmillega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik(komisjoni esitatud)SELETUSKIRIVastavalt Euroopa Parlamendi ja nõukogu 19. detsembri 1996. aasta otsusele nr 210/97/EÜ, millega võetakse vastu ühenduse tollitegevusega seotud tegevusprogramm (“Toll 2000”),[1] on ühenduse transiidisüsteem arvutipõhiseks muudetud. Süsteem on alates 1. juulist 2003 kõigis liikmesriikides kasutusele võetud ning see on osutunud töökindlaks ja rahuldavaks nii tolli kui ettevõtjate jaoks.Sellises olukorras ei ole formaalsuste täitmise lubamine kirjaliku transiidideklaratsiooni alusel enam majanduslikult õigustatud; erandit lubatakse vaid juhul, kui tolli või ettevõtjate arvutisüsteemid ei tööta või reisijate esitatud deklaratsioonide puhul.Mõned liikmesriigid peavad lõpule viima vajalike vahendite ja ühenduste väljatöötamise ja rakendamise, et võimaldada kõigil ettevõtjatel ühineda arvutipõhise transiidisüsteemiga; seetõttu tuleks ette näha üleminekuperiood, mille jooksul on lubatud kasutada kirjalikke transiidideklaratsioone.Seetõttu tuleks vastavalt muuta komisjoni määrust (EMÜ) nr 2454/93,[2] millega kehtestatakse ühenduse tolliseadustiku rakendussätted; [see ongi lisatud komisjoni määruse eelnõu eesmärk].Kui komisjoni esitatud määruse eelnõu kohta puudub tolliseadustiku komitee arvamus, peab vajalikke meetmeid võtma nõukogu kooskõlas nõukogu 28. juuni 1999. aasta otsusega 1999/468/EÜ. See on nõukogu määruse eelnõu eesmärk.EttepanekNÕUKOGU MÄÄRUSmillega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustikEUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 12. oktoobri 1992. aasta määrust (EMÜ) nr 2913/92, millega kehtestatakse ühenduse tolliseadustik,[3] eriti selle artiklit 247,võttes arvesse komisjoni ettepanekut,ning arvestades järgmist:(1) Vastavalt Euroopa Parlamendi ja nõukogu 19. detsembri 1996. aasta otsusele nr 210/97/EÜ, millega võetakse vastu ühenduse tollitegevusega seotud tegevusprogramm (“Toll 2000”),[4] on ühenduse transiidisüsteem arvutipõhiseks muudetud. Süsteem on alates 1. juulist 2003 kõigis liikmesriikides kasutusele võetud ning see on osutunud töökindlaks ja rahuldavaks nii tolli kui ettevõtjate jaoks.(2) Sellises olukorras ei ole formaalsuste täitmise lubamine kirjaliku transiidideklaratsiooni alusel enam majanduslikult õigustatud, sest see nõuab tolliasutuselt deklaratsiooni andmete käsitsi sisestamist arvutisüsteemi. Seetõttu on üldiselt soovitatav esitada kõik deklaratsioonid andmetöötlusmeetodeid kasutades.(3) Kirjalikke transiidideklaratsioone tohiks lubada ainult erandjuhtudel, kui tolliasutuse arvutipõhine transiidisüsteem või ettevõtja rakendus ei tööta ja sellega ei saa transiiditoiminguid teha.(4) Selleks et võimaldada reisijatel teha transiitvedusid, peaks tolliasutus lubama kirjalike transiidideklaratsioonide esitamist, kui reisijal puudub otsene juurdepääs arvutipõhisele transiidisüsteemile.(5) Mõned liikmesriigid peavad välja töötama ja rakendama vajalikud vahendid ja ühendused, et võimaldada kõigil ettevõtjatel ühineda arvutipõhise transiidisüsteemiga; seetõttu tuleks ette näha üleminekuperiood, mille jooksul on lubatud esitada kirjalikke transiidideklaratsioone.(6) Välja arvatud juhtudel, kui tolli arvutipõhine transiidisüsteem või printsipaali rakendus ei tööta, peavad tolliasutused, kes võtavad vastu kirjalikke transiidideklaratsioone, tagama transiidiandmete vahetamise infotehnoloogia ja arvutivõrgu abil.(7) Seetõttu tuleks vastavalt muuta komisjoni määrust (EMÜ) nr 2454/93.[5](8) Kui komisjoni esitatud määruse eelnõu kohta puudub tolliseadustiku komitee arvamus, peab vajalikke meetmeid võtma nõukogu,ON VASTU VÕTNUD KÄESOLEVA MÄÄRUSE:Artikkel 1Määrust (EMÜ) nr 2454/93 muudetakse järgmiselt.1. Artikkel 353 asendatakse järgmisega:„1. Transiidideklaratsioonid peavad vastama lisas 37a sätestatud nõuetele ülesehituse ja esitatavate andmete kohta ning need tuleb esitada andmetöötlusmeetodeid kasutades lähtetolliasutusele.2. Tolliasutused võtavad vastu lisas 31 toodud näidisele vastaval vormil esitatud kirjalikke tollideklaratsioone vastastikusel kokkuleppel kehtestatud menetluse kohaselt järgmistel juhtudel:a) kui tolliasutuse arvutipõhine transiidisüsteem ei tööta,b) kui printsipaali rakendus ei tööta.3. Lõike 2 punktis b nimetatud talitlushäire korral peab tolliasutus seda tõendama.4. Kui kaupu transpordivad reisijad, kellel puudub otsene juurdepääs tolli arvutipõhisele süsteemile ning seega ka võimalus esitada transiidideklaratsioon andmetöötlustehnika abil lähtetolliasutuses, annab tolliasutus reisijale loa esitada transiidideklaratsioon kirjalikult lisas 31 toodud näidisele vastaval vormil.Sellisel juhul tagab tolliasutus, et transiidiandmeid vahetatakse tolliasutuste vahel infotehnoloogia ja arvutivõrgu abil.”2. Artikkel 354 tunnistatakse kehtetuks.Artikkel 2Käesolev määrus jõustub kahekümnendal päeval pärast selle avaldamist Euroopa Liidu Teatajas .Seda kohaldatakse alates 1. juulist 2005.Tolliasutused võivad siiski jätkata kirjalike transiidideklaratsioonide vastuvõtmist hiljemalt 31. detsembrini 2005.Kui tolliasutus otsustab jätkata kirjalike transiidideklaratsioonide vastuvõtmist pärast 1. juulit 2005, teatatakse sellest otsusest komisjonile kirjalikult enne 1. juulit 2005. Sellisel juhul tagavad asjaomaste liikmesriikide tolliasutused, et transiidiandmeid vahetatakse tolliasutuste vahel infotehnoloogia ja arvutivõrgu abil.Käesolev määrus on tervikuna siduv ja vahetult kohaldatav kõikides liikmesriikides.Brüssel,Nõukogu nimeleesistuja 

[1] EÜT L 33, 4.2.1997, lk 24. Otsust on muudetud Euroopa Parlamendi ja nõukogu otsusega nr 105/2000/EÜ (EÜT L 13, 19.1.2000, lk 1).

[2] EÜT L 253, 11.10.1993, lk 1. Määrust on viimati muudetud määrusega (EÜ) nr 2286/2003 (ELT L 343, 31.12.2003, lk 1).

[3] EÜT L 302, 19.10.1992, lk 1. Määrust on viimati muudetud 2003. aasta ühinemisaktiga.

[4] EÜT L 33, 4.2.1997, lk 24. Otsust on muudetud Euroopa Parlamendi ja nõukogu otsusega nr 105/2000/EÜ (EÜT L 13, 19.1.2000, lk 1).

[5] EÜT L 253, 11.10.1993, lk 1. Määrust on viimati muudetud määrusega (EÜ) nr 2286/2003 (ELT L 343, 31.12.2003, lk 1).